Jabarkan Morfologi dari Gulinggang dalam bahasa banjar

Gulinggang tamasuk tanaman dikotil nang basian akar tunggang, maksudnya akar tumbuh panjang ka bawah tanah tagal di higa-higanya ditumbuhi rambut akar nang halus-halus. Pungsi akar nang kaya ini sakira Gulinggang kawa tumbuh kuat lawan kawa maisap nutrisi tanah nang luas. Rapun Gulinggang tamasuk dalam tumbuhan bakayu nang tingginya kurang labih 3 m, bantuk batangnya bulat bacabang simpodial.

Gulinggang baisian daun nang bantuknya bulat mirip hintalu, andaknya bahadap-hadapan nang dihalat ulih sirip daun (daun basirip ganap). Jumlah pasangan daunnya antara 5-12 baris, sabuting daunnya basian panjang antara 5-15 cm, lebarnya 2,5-9 cm. Hujung daunnya tumpul, tagal pangkalnya curing lawan pingir daunnya rata. Tangkai anak daunnya sakitar 2 cm babalang hijau.

Kambang Gulinggang tasusun barundun-rundun marikit di pucuk tangkai nang panjang cagat ampah ka atas. Kambang Gulinggang baisian mahkuta nang intangan bawahnya babalang kuning, hujung kambangnya kuncup babalang habuk anum.

Buah Gulinggang tamasuk buah polong atawa buah kacang-kacangan, bantuknya gipih babalang hirang. Amun buah Gulinggang sudah masak, kulitnya bakal pacah nang maulah bigi di dalamnya tahambur ka luar, dalam sabuting buah Gulinggang di dalamnya ada sakitar 50-70 bigi Gulinggang.